**H O T Ă R Â R E A NR. 52**

**din 28 martie 2017**

**privind aprobarea componenței Comisiei tehnice de amenajare a teritoriului și urbanism**

**Consiliul local al Municipiului Dej,** întrunit în **ședința ordinară**  din data 28 martie 2017;

Având în vedere **proiectul de hotărâre**, prezentat **din iniţiativa primarului Municipiului Dej**, întocmit în baza Raportului Nr. 7.575 din data de 7 februarie 2017, al Serviciului Urbanism și amenajarea teritoriului din cadrul Primăriei Municipiului Dej, prin care se propune spre aprobare componența Comisiei tehnice de Amenajare a teritoriului și Urbanism, proiect avizat favorabil în ședința de lucru a Comisiei de urbanism din data de 28 martie 2017;

Având în vedere modificările Legii Nr. 350/2001 - Legea privind Amenajarea Teritoriului și Urbanism prin Ordonanța de Urgență a Guvernului Nr. 100/2016;

În conformitate cu: art. 37 din Lega Nr. 350/2001 cu modificările ulterioare – Legea privind Amenajarea Teritoriului și Urbanism;

prevederilor art. 36, alin. (1), alin. (2), lit. c) și alin. (5), lit. c) din Legea Nr. 215/2001 privind administrația publică locală, republicată, cu modificările și completările ulterioare,

**H O T Ă R Ă Ș T E :**

**Art. 1. Aprobă** constituirea **Comisiei Tehnice** de Amenajare a Teritoriului și Urbanismului ca organ consultativ cu atribuții de analiză, expertizare tehnică și consultanță, pentru un **mandat de 4 ani,** în următoarea structură:

 **Arh. Munteanu Dorin**

 **Arh. Mureșan Diana**

 **Arh. Szervaczius Laszlo**

 **Arh. Cosoveanu Sorin**

 **Arh. Munteanu Doina**

 **Șef serviciu Urbanism – ing. Gavrea Gabriela**

 **Șef serviciu Cultură – istoric Albinetz Constantin**

 **Secretar comisie – ing Besa Dana**

**Art.2.** Aprobă regulamentul de organizare și funcționare ,conform anexei care face parte integrantă din prezenta hotărâre.

**Art. 3.** Prezenta hotărâre se va comunica în termenul prevăzut de lege, prin intermediul Secretatului Municipiului Dej, Instituției Prefectului Județului Cluj, Primarului Municipiului Dej și Comisiei Tehnice de Amenajare a Teritoriului și Urbanismului.

**Preşedinte de şedinţă,**

**Buburuz Simion Florin**

**Nr. consilieri în funcţie - 19**

**Nr. consilieri prezenţi - 19**

**Nr. voturi pentru - 19**

**Nr. voturi împotrivă -**

**Abţineri - Contrasemnează,**

 **Secretar**

 **Jr. Pop Cristina**